Diari Oficial de la Generalitat Valenciana


Sumari del DOGV 7261, del 25-04-2014 (2014/3577)

Informació pública amb el text resumit de tres resolucions de la Secretaria Autonòmica de Justícia de la Conselleria de Governació i Justícia, per les quals s'acorda la inscripció en el Registre de Fundacions de la Comunitat Valenciana, de les entitats que se citen a continuació: Fundació La Posta de la Comunitat Valenciana, Fundació Vida en Armonia, Fundació de la Comunitat Valenciana i Fundación Valencia Club de Atletismo de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7261

Data del DOGV
:   25-04-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3577


Data del document
:   27-12-2013

Organisme emissor
:   Conselleria de Governació i Justícia

Tipus de document
:   Anunci

Descriptors 

:   * Conselleria de Governació i Justícia

Informació pública amb el text resumit de tres resolucions de la Secretaria Autonòmica de Justícia de la Conselleria de Governació i Justícia, per les quals s'acorda la inscripció en el Registre de Fundacions de la Comunitat Valenciana, de les entitats que se citen a continuació: Fundació La Posta de la Comunitat Valenciana, Fundació Vida en Armonia, Fundació de la Comunitat Valenciana i Fundación Valencia Club de Atletismo de la Comunitat Valenciana. [2014/3577]  
En compliment del que disposa l'article 29.h) de la Llei 8/1998, de 9 de desembre de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en el que s'establix com a funció específica del Protectorat el «donar publicitat a l'existència i activitats de les fundacions», s'indica el següent:  
  
Primer  
Per Resolució de data 21 d'octubre de 2013, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, a l'entitat denominada Fundació La Posta de la Comunitat Valenciana, amb el número 575 V i classificar-la amb el caràcter de cultural sota la tutela del Protectorat que exerceix la Generalitat Valenciana. El seu domicili radicarà en Pintor Fillol, núm.2, 46255 de València.  
D'acord amb l'article 6 dels seus estatuts, la fundació té com a objecte: la «[...] investigació i divulgació de l'art contemporani, concebut com una finalitat d'interés general. Correspon al Patronat de la Fundació determinar la manera en què s'haurà de complir la mencionada finalitat. Els servicis de la Fundació es prestaran de forma no lucrativa. L'objecte de la Fundació es desenrotllarà a través d'alguna de les formes d'actuació següents: a) per mitjà de l'acceptació per part del Patronat de la prestació de servicis de professionals lliures ?que es retribuiran amb les aportacions fetes pels benefactors i patrocinadors de les activitats de la Fundació, bé generals o específiques per a l'activitat en qüestió?, en el marc de la programació que se sotmeta a la seua aprovació. Quan la proposta siga feta pels comissaris residents, esta tindrà caràcter preferent però no excloent. b) per mitjà de la contractació acordada pel Patronat de la prestació de servicis en règim civil o mercantil, que es retribuirà amb els rendiments de la prestació dels mencionats servicis, sense trasllat del risc a la Fundació, i amb abonament a esta d'un cànon i de la part proporcional dels gastos generals de funcionament i conservació del local en què s'exercixen les activitats. c) per mitjà de la contractació de la prestació de servicis en règim laboral, acordada pel Patronat, d'acord amb la normativa vigent. A més, a fi d'obtindre ingressos, la Fundació podrà realitzar activitats mercantils l'objecte de la qual estiga relacionat amb les finalitats fundacionals o siguen complementàries o accessòries de les anteriors».  
D'acord amb l'article 7 dels seus Estatuts, relatiu als beneficiaris seran: «potencials beneficiaris de la Fundació els artistes, comissaris d'exposicions i conservadors d'obres d'art en procés de formació permanent; investigadors i públic en general que participe en els activitats de la Fundació. La Fundació atorgarà, amb criteris d'imparcialitat, objectivitat i no discriminació, els seus beneficis als persones o entitats que, reunint els condicions expressades anteriorment considere el Patronat que son legítims crèdits d'estos d'acord amb els bases, normes o regles que establisca a l'efecte. Ningú podrà al·legar davant la Fundació, dret preferent a gaudir dels seus beneficis, ni imposar la seua atribució a persona o entitat determinada».  
  
Segon  
Per Resolució de data 10 de desembre de 2013, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, a l'entitat denominada Fundació Vida en Armonia, Fundació de la Comunitat Valenciana, amb el número 576V i classificar-la amb el caràcter d'assistencial, de promoció de l'acció social, sota la tutela del Protectorat que exercix la Generalitat. El seu domicili radicarà en el carrer General Palanca, número 4, de la localitat de València (CP 46332).  
D'acord amb l'article 3 dels seus estatuts, relatiu als fins i activitats: «1. La missió de la Fundació Vida en Armonia és contribuir al desenrotllament integral de les societats, així com promoure la igualtat d'oportunitats i l'atenció de persones en riscos d'exclusió social per raons socials, econòmiques, mentals, físiques o culturals, ací on siga necessari. 2. Per al millor compliment dels seus fins, la Fundació realitzarà les activitats següents: creació, execució, seguiment i control de projectes específics dirigits a millorar el coneixement i la qualitat de vida de col·lectius necessitats; així com la busca i selecció de projectes afins en els quals puga col·laborar. 3. Amb eixe propòsit, la Fundació perseguirà fins d'interés general de caràcter social, així com altres de caràcter cultural, mediambiental i científic, educatiu i de foment de la investigació. La Fundació, segons determine el seu Patronat, projectarà lliurement les seues actuacions en la forma que considere més adequada per al compliment dels fins abans expressats. No obstant això, a causa de l'amplitud de tals fins, la Fundació Vida en Armonía concreta els mateixos fonamentalment als següents:   
  
Acció Social: ?Articular i canalitzar esforços per a actuar junt amb els col·lectius socials necessitats, independentment del lloc en què es troben. ?Promoure la participació de particulars i empreses en els projectes i activitats realitzats per la fundació. Acció Cultural: - Promoure la difusió, entre els més desfavorits, del coneixement científic, les arts i la cultura. Contribuir al progrés i desenrotllament de les realitats socials, polítiques, econòmiques, culturals i mediambientals. Acció Mediambiental: ?Fomentar i col·laborar en projectes que promoguen la conscienciació de les societats respecte a la necessitat d'adoptar un model de desenrotllament sostenible. Acció en l'àmbit científic, educatiu i d'investigació. ?Promoure el coneixement i la investigació de tècniques terapèutiques que proporcionen el benestar físic i emocional de les persones. Impulsar i realitzar projectes de formació educativa dirigits a xiquets, adults i majors. A la consecució d'estos fins s'encaminaran els plans d'actuació i programes específics que emprenga la Fundació per decisió del Patronat. Estos podran consistir en accions directes de la pròpia Fundació o en la seua participació o suport a programes i accions impulsades per tercers. Els mitjans per a la seua realització seran, entre altres, el patrocini i mecenatge, la participació i organització de grups de treball, convencions, conferències, cursos, fòrums i seminaris, la concessió de premis, beques i d'ajudes a l'estudi, l'edició de publicacions i qualssevol altres que permeten el compliment dels objectius marcats.»  
  
D'acord amb l'article 11 dels seus Estatuts, relatiu als beneficiaris: «1. L'actuació de la fundació haurà de beneficiar a col·lectivitats genèriques de persones. 2. Sempre que siga necessària la delimitació dels beneficiaris, en casos com ara l'atorgament de beques o el finançament de projectes, la Fundació atendrà de manera principal a aquelles persones que formen part del sector de la població que puga ser atés d'acord amb els objectius fundacionals, sempre d'acord amb els criteris generals d'imparcialitat i no discriminació i els particulars de mèrit i capacitat, sense perjuí que també puga considerar la pluralitat territorial, les situacions personals de necessitat dels beneficiaris, orde de petició i altres d'anàlegs. El Patronat podrà acordar els requisits específics de cada convocatòria i la composició, si és el cas, de l'òrgan de selecció, els seus criteris d'actuació, els requisits i els mèrits a valorar. 3. Ningú podrà al·legar, ni individual ni col·lectivament davant de la Fundació o el seu Patronat, cap dret al gaudi dels seus beneficis, abans que foren concedits, ni imposar la seua atribució a persones determinades.»  
  
  
Tercer  
Per Resolució de data 27 de desembre de 2013, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, l'entitat denominada Fundación Valencia Club de Atletismo de la Comunitat Valenciana, amb el número 577-V i classificar-la amb el caràcter d'esportiva, sota la tutela del Protectorat que exercix la Generalitat. El seu domicili radicarà en el Passeig de la Petxina, núm. 40, baix, de la localitat de València.  
D'acord amb l'article 6 dels seus Estatuts, relatiu als Fins i activitats, la Fundació té per objecte: el foment i pràctica de l'activitat físic esportiva, perseguint com a fins principals l'impuls de l'activitat esportiva com a causa generadora d'hàbits afavoridors de la inserció social i de foment de la solidaritat; la pràctica esportiva com a element fonamental del sistema educatiu, sanitari i de la qualitat de vida; difusió i promoció de la imatge de la Comunitat Valenciana a través de l'esport; creació i desenrotllament d'escoles esportives. Correspon al Patronat de la Fundació determinar la manera en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.  
El desenrotllament de l'objecte de la Fundació s'efectuarà a través d'alguna de les formes següents d'actuació: organitzar competicions, trobades i esdeveniments esportius, no oficials, nacionals i internacionals. Si es tracta de competicions i esdeveniments esportius oficials, caldrà l'autorització de l'associació esportiva titular de la competició i del Consell Superior d'Esports. Fomentar el desenrotllament de l'esport d'alt nivell i la implantació d'escoles esportives en l'àmbit de la Comunitat Valenciana. Fomentar el joc net, com a pràctica esportiva en què no concórreguen actituds que inciten, promoguen o constituïsquen violència verbal o física. Impulsar les mesures i mitjans de prevenció de l'ús de substàncies prohibides o mètodes il·legals destinats a augmentar artificialment el rendiment i resultats esportius. La difusió de l'esport i de les activitats esportives a través dels diferents mitjans de comunicació social, on destaca l'atractiu turístic de la Comunitat Valenciana com a zona geogràfica on es promocionen i desenrotllen pràctiques esportives d'interés general. Organitzar congressos, cursos, seminaris, taules redones i conferències de divulgació esportiva i promocional de la Comunitat Valenciana. Concedir beques i ajudes a persones físiques o jurídiques que promoguen o realitzen activitats de la mateixa naturalesa. Col·laborar amb institucions públiques o privades en l'organització d'activitats d'anàloga naturalesa. En general, potenciar els mitjans que siguen adequats per a la consecució dels fins i la realització d'activitats de la mateixa o anàloga naturalesa. Promoure activitats ludicoesportives entre els jóvens, especialment els caps de setmana.   
  
Seran beneficiaris potencials de la Fundació la societat en general i particularment totes persones interessades en la pràctica esportiva, els esportistes i els seus familiars, però principalment la població receptora de l'activitat de foment i partícip en la pràctica esportiva a la Comunitat Valenciana. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítims creditors seus, d'acord amb les bases, normes o regles que establisca a este efecte. Ningú no podrà al·legar contra la Fundació, dret preferent a gaudir dels seus beneficis, ni imposar la seua atribució a persona o entitat determinada.  
  
València, 27 de desembre de 2013.- El secretari autonòmic de Justícia: Antonio Gastaldi Mateo.